als_Latn dik_Latn sag_Latn
Printimi 3D mund të zëvendësojë dhuruesit e organeve?!Publikuar 3 weeks ago në Lajmpress
Me një numër të madh kërkesash dhe sasi të kufizuar të dhuruesve të organeve, llogaritet se vetëm në Amerikë vdesin 21 persona çdo vit prej pamundësisë për të gjetur organin e kërkuar. Printimi 3D i indeve dhe strukturave të trupit duket se është një zgjidhje e mirë për problemin
Printimi tredimensional është përdorur për të bërë çdo gjë që nga picat deri te protezat dhe tani shkencëtarët po punojnë për të vënë në përdorim teknologjinë në zhvillim për të prodhuar zemra, veshka dhe të tjera organe jetësore të njeriut.
Ky do të ishte një lajm fantastik, sepse numri i personave që kërkojnë me patjetër transplantin e një organi e kalon numrin e dhuruesve të organeve që janë të disponueshëm. Mesatarisht, vetëm në SHBA vdesin 21 persona çdo ditë për shkak se kanë nevojë për një organ që nuk mund të gjendet.
Çfarë është saktësisht premtimi i printimit 3D të organeve dhe indeve, ose ndryshe ‘bioprintimi’? Si funksionon teknologjia dhe kur mund të fillojë të shpëtojë jetë? Për t’iu përgjigjur këtyre pyetjeve, u kontaktua dr. Anthony Atala, drejtor i Institutit për Mjekësinë Rigjeneruese dhe një ekspert i njohur botërisht në këtë fushë.
Mundet printimi 3D t’i japë fund mungesës së organeve?
Printimi 3D nuk është magji. Është thjesht një mënyrë për të përshkallëzuar proceset aktuale që ne përdorim për të projektuar organe në laborator. Skuadra jonë ka projektuar me sukses fshikëza, kërce, gypa urinarë dhe vagina, që u janë vënë pacientëve. Synimi ynë është të prodhojmë struktura organesh të tilla me printim 3D për ta bërë procesin e projektimit më të saktë dhe më të riprodhueshëm. Synimi i fundit i mjekësisë së rigjenerueshme – pavarësisht mënyrës së projektimit të organeve – është të zgjidhet mungesa e dhuruesve të organeve.
Si mund të krahasohet printimi 3D me dhuruesit e organeve?
Synimi ynë është të projektojmë organe duke përdorur qelizat e vetë pacientit. Me këtë qasje, nuk mund të ketë probleme si refuzimi dhe pacientët nuk do të duhet të marrin ilaçe të fuqishme antirefuzim që kërkohen tani. Kjo është sigurisht një avantazh i organeve të përshtatura.
Cili është procesi me të cilin mund të printohet një organ?
Një hap i parë në projektimin e organit, pavarësisht nëse përfshin printimin 3D apo metoda të tjera, është të bëhet një biopsi e organit që duhet të zëvendësohet. Nga kjo biopsi, qeliza të caktuara me potencial rigjenerimi izolohen dhe shumëfishohen. Këto qeliza më pas përzihen me një material të lëngshëm që ofron oksigjen dhe ushqyes të tjerë për t’i mbajtur ato gjallë. Kjo përzierje vendoset në një rezervë printeri. Një rezervë e veçuar printeri është mbushur me biomaterialin që do të printohet si organ ose si strukturë indi. Struktura është projektuar në një kompjuter duke përdorur skanerët mjekësorë të një pacienti.
Çfarë ndodh kur shtypet butoni ‘printo’?
Kur shtypet butoni ‘printo’, printeri ndërton strukturën shtresë pas shtrese dhe përfshin qelizat në çdo shtresë. Kur qelizat kanë sasinë e kërkuar të ushqyesve dhe faktorët e rritjes, dhe vendosen në mjedisin e duhur, ata dinë çfarë të bëjnë dhe kryejnë funksionet e tyre. Për disa struktura, mund të kërkohen dy ose më shumë lloje qelizash.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn